# Doctor Brants Narrenschiff/Von groben Narren

| « Zanken und vor Gericht gehen | Sebastian Brant Doctor Brants Narrenschiff | Vom Geistlichwerden » |
| fertigFertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. |||
| Für eine seitenweise Ansicht und den Vergleich mit den zugrundegelegten Scans, klicke bitte auf die entsprechende Seitenzahl (in eckigen Klammern). |||
[94v]
Wu$^e$st / schamper wort / anreytzung gytt Vnd sto$^e$rt gar offt die gu$^o$ten syt / So man zu$^o$ fast die suwglock schütt
Eyn nuwer heylig heisßt Grobian Den will yetz füren yederman Vnd eren jnn / jn allem ort Mit scha$^e$ntlich wu$^e$st werck / wiß / vnd wort
[95r]
Vnd wa$^e$nt das zyehen jn eyn schympff
Wie wol der gürttel hat keyn glympff Her Glympfyus ist leider dot Der narr die suw byn oren hat Schüt sie / das jr die suwglock klyng
Vnd sie den moringer jm syng
Die suw hat yetz alleyn den dantz Sie halt das narrenschiff bym schwantz Das es nit vnder gang von schwa$^e$r Das doch groß schad vff erden wa$^e$r
Dann wo narren nit druncken wyn
Er gült yetz kum eyn o$^e$rtelin Aber die suw macht yetz vil jungen Die wu$^e$st rott / hat wißheyt vertrungen Vnd loßt sie nyenan zu$^o$ dem brett
Die suw alleyn die kro$^e$n vff hett
Wer wol die suwglock lüten kan Der mu$^e$ß yetz syn do vornen dran Wer yetz kan tryben sollich werck Als treib der pfaff vom kalenbergk
Oder münch Eylsam mit sym bart
Der meynt er tu$^e$g eyn gu$^o$te fart Mancher der tribt solch wiß / vnd wort Wann die Horestes sa$^e$h / vnd hort Der doch was aller synner on /
Er sprech es hetts keyn synniger gton /
Sufer jns dorff / ist worden blyndt Das schafft / das buren druncken syndt Herr Ellerku$^o$ntz den vordantz hat Mit wu$^e$st genu$^o$g / vnd seltten satt
{} [95v]
Eyn yeder narr will suw werck triben
Das man jm loß die büchsen bliben Die man vmbfu$^e$rt mit esels schmer Die esels büchs würt seltten ler Wie wol eyn yeder dryn will griffen
Vnd do mit schmyeren syn sackpfiffen
Die grobheyt ist yetz kumen vß Vnd wont gar noh / jnn yedem huß Das man nit vil vernunfft me tribt Was man yetz redt / oder schribt
Das ist als vß der büchsen genomen
Vor vß / wann prasser zamen kumen So hebt die suw die metten an Die prymzyt / ist jm esel thon Die tertz ist von sant Grobian /
Hu$^o$tmacher knecht / syngen die sext
Von groben fyltzen ist der text / Die wu$^e$st rott sytzet jn der non Schlemmer vnd demmer dar zu$^o$ gon / Dar noch die suw zu$^o$r vesper klingt
Vnflot / vnd schanperyon / dann syngt
Dann würt sich machen die complet Wann man / all vol / gesungen hett Das eselschmaltz vnmu$^e$ssig ist Mit bergem schmer ist es vermyscht
Das stricht eyn gesell dem andern an
Den er will jn der gsellschafft han Der wu$^e$st will syn / vnd das nit kan Man schont nit gott / noch erberkeyt Von allem wu$^e$stem ding man seyt
[96r]
Wer kan der aller schampperst syn
Dem büttet man eyn glaß mit wyn Vnd lacht syn / das das huß erwag Man bitt jnn / das er noch eyns sag Man spricht das ist / eyn gu$^o$ter schwanck
Do mit würt vns die wyle nit langk
Eyn narr / den andern schryget an Biß gu$^o$t gesell / vnd fro$^e$lich man Fety gran schyer / e belli schyer Was freüd vff erden hant sunst wir
Wann wir nit gu$^o$t gesellen sygen
Lont vnß syn fro$^e$lich / prassen / schrygen Wir hant noch kleyn zyt hie vff erd Das vnß das selb zu$^o$ lieb doch werd Dann wer mit dott abstyrbt / der lyt
Vnd hat dar noch keyn fro$^e$lich zyt
Wir hant von keym noch nye vernomen Der von der hell syg widerkomen Der vns doch seyt / wie es do stünd Gu$^o$t geselschafft triben / ist nit sünd
Die pfaffen reden was sie went
Vnd das sie diß / vnd jhens geschend Wer es so sünd / als sie vnß schriben Sie da$^e$tten es nit selber triben Wann nit der pfaff vom tüfel seitt
Der hirt von wolffen klagt syn leitt
So hette sie beyd nüt dar von Mit solcher red narren vmb gon Vnd du$^o$nt mit jrer groben rott All welt geschenden / vnd ouch gott
Doch werden sie zu$^o$ letst zu$^o$ spott